armvectores/hy_wikipedia_2023 huggingface dataset:
Թերենս Թրենթ Դ’Արբի

Սանադա Ֆրանչեսկո Մայտրեիա (լրիվ անուն՝ Թերենս Թրենթ Հաուարդ, ծնվ. մարտի 15, 1962(1962-03-15), Նյու Յորք, Նյու Յորք, ԱՄՆ), ավելի հայտնի է իր բեմական անունով՝ Թերենս Թրենթ Դ’Արբի (անգլ.՝ Terence Trent D'Arby), ամերիկացի երգիչ։


== Վաղ տարիներ ==
Դ’Արբին ծնվել է Նյու Յորք նահանգի Մանհեթեն վարչական շրջանում 1962 թվականին։ Փոքր ժամանակ նրա ընտանիքը տեղափոխվեց նախ Նյու Ջերսի, ապա Չիկագո և վերջապես Ֆլորիդա։ Նա ավարտել է DeLand ավագ դպրոցը, որտեղ նա երգում էր The Modernaires երգչախմբում։ Դ’Արբին Օրլանդոյում բռնցքամարտով էր զբաղվում և հաղթել էր Ոսկե ձեռնոցներ(անգլ. Golden Gloves) մրցանակը։ Մայտրեյան հաճախել է Կենտրոնական Ֆլորիդայի համալսարանը, բայց մի տարի հետո ինքնակամ անցավ ծառայության ԱՄՆ բանակում։ 1983 թվականի ապրիլին նա ազատվեց աշխատանքից։ 1986 թվականին նա տեղափոխվեց Լոնդոն։


== Հանրաճանաչություն Թերենս Թրենթ Դ’Արբի անվան տակ ==
Նրա դեբյուտային ալբոմը՝ Introducing the Hardline According to Terence Trent D'Arby, որը լույս է տեսել 1987 թվականին, նրա ամենահաջողված գործն է։ Առաջին 3 օրվա ընթացքում վաճառվեց մեկ միլլիոնից ավելի պատճեն, իսկ մինչ օրս վաճառվել է 12 միլլիոնից ավելի պատճեն։


== Կարիերա Սանանդա Մայտրեիա անվան տակ ==
2001 թվականի հոկտեմբերի 4-ին Դ’Արբին պաշտոնապես իր անունը դարձրեց Սանանդա Մայտրեիա։ 2001 թվականին նա տեղափոխվեց Գերմանիայի Մյունխեն քաղաք, որտեղ հիմնադրեց Treehouse Pub ձայնագրման ընկերությունը։ Նույն տարի լույս տեսավ  նրա առաջին ալբոմը՝ Wildcard-ը։


== Սկավառակագրություն ==


=== Ալբոմներ ===
1987: Introducing the Hardline According to Terence Trent D'Arby
1989: Neither Fish Nor Flesh
1993: Symphony or Damn
1995: Vibrator
2001: Wildcard
2005: Angels & Vampires - Volume I
2006: Angels & Vampires - Volume II
2009: Nigor Mortis
2010: The Sphinx


=== Սինգլներ ===
1987: If You Let Me Stay
1988: Dance Little Sister
1988: Sign Your Name
1988: Wishing Well
1989: This Side Of Love
1989: To Know Someone Deeply Is To Know Someone Softly
1990: Billy Don't Fall
1993: Do You Love Me Like You Say?
1993: Delicate
1993: She Kissed Me
1993: Let Her Down Easy
1993: Turn The Page
1993: Neon Messiah EP
1995: Holding On To You
1995: Vibrator
1995: Supermodel Sandwich
2002: O Divina
2002: What Shall I Do


== Ծանոթագրություններ ==
Թերման (Արղանա-Մադենի գավառ)

Թերման, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վելիկոկրուչանսկի գյուղական խորհուրդ (Պիրյատինսկի շրջան)

Վելիկոկրուչանսկի գյուղական խորհուրդ  (ուկրաիներեն՝ Великокручанська сільська рада), Ուկրաինայի Պոլտավայի մարզի Պիրյատինսկի շրջանում։
2001 թվականի տվյալներով Վելիկոկրուչանսկի գյուղական խորհրդում բնակվում էր 2499 մարդ։ Բնակավայրը զբաղեցնում է 58,69 կմ² տարածք։ Բնակչության խտությունը կազմում էր 42,58 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռադիոփարոս

Ռադիոփարոս, հայտնի աշխարհագրական վայրում կամ շարժվող օբյեկտի վրա տեղադրված հաղորդող ռադիոկայան, որի ազդանշանների միջոցով որոշում են ինքնաթիռի կամ նավի ուղղությունը։ Տարբերում են 2 ուղղորդված և չուղղորդված գործողություն։ Պարզագույն ուղղորդված ռադիոփարոսի պելենգման համար բավական է ինքնաթիռի կամ նավի վրա ունենալ չուղղորդված անտենայով սովորական ռադիոընդունիչ։
Ըստ նշանակման ռադիոփարոսները լինում են ծովային և ավիացիոն, ինչպես նաև ծովային և օդային օբյեկտների միաժամանակ սպասարկման։ Ռադիոտեխնիկական չափումների մեթոդներին համապատասխան տարբերում են 4 հիմնական դասի ռադիոփարոս ամպլիտուդային, ֆազային, հաճախային և ժամանակային։ Առավել տարածված են ամպլիտուդային ռադիոփարոսները, որոնք ստորաբաժանվում են կուրսային, պելենգային և մարկերային տեսակների։ Կիլոմետրային և ավելի երկար ալիքների տիրույթում աշխատող ռադիոփարոսների գործողության հեռավորությունը մինչև 500 կմ է, իսկ պելենգման ճշգրտությունը ~1—3° է (ըստ ազիմուտի)։


== Տես նաև ==
Ռադիոնավագնացություն
Լա Բուաս

Լա Բուաս (ֆր.՝  La Boisse), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Վիլյո դե Գրանի կազմի մեջ, կոմունայի օկրուգը՝ Բուրկ ան Բրեսն է։
INSEE կոդը՝ 01049։


== Աշխարհագրություն ==
Համայնքը գտնվում է 400կմ հարավ-արևելք Փարիզից, 18 կմ արևելք Լիոնից, 45 կմ հարավ-արևելքԲուրկ ան Բրեսից։


== Կլիմա ==
Կլիման կիսաչորային է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը։


== Բնակչություն ==
Ըստ 2010 թվականի մարդահամարի, համայնքում ապրում է 2928 մարդ։


== Ադմինիստրացիա ==


== Տնտեսություն ==
2010 թվականի մարդահամարի արդյունքներով 1841 մարդ ի վիճակ էր աշխատելու (15-64 տարեկան), պասիվ էին 433 մարդ (ակտիվության ցուցանիշը 76,5 %, 1999 թվականի տվյալներով 68,8 %), 1408 բնակիչներից աշխատում էր 1308 մարդ (694 տղամարդ, 614 կին), գործազուրկ էին 100 մարդ (49 տղամարդ, 51 կին)։ 433 պասիվներից 177 աշակերտներ էին կամ ուսանողներ, 147 թոշակառու, պասիվնեռից 109 ուրշ պատճառներ ունեին։


== Պատկերասրահ ==

		
		
		
		
		


== Պատմություն ==
Ouvrage collectif., ISBN 2-907656-30-9։
Guy Brunet, Paul Percevaux, Louis Trenard., «Horvath»։


== Արտաքին հղումներ ==
պաշտոնական կայք
վիճակագրության ազգային ինստիտուտ
«Ла-Буас» (ֆրանսերեն)։ cassini.ehess.fr։ Վերցված է 2014-05-09 


== Ծանոթագրություններ ==
Վոյցեխ Ժուկրովսկի

Վոյցեխ Ժուկրովսկի (լեհ.՝ Wojciech Żukrowski, ապրիլի 14, 1916(1916-04-14)[…] կամ մայիսի 14, 1916(1916-05-14), Կրակով, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա - օգոստոսի 26, 2000(2000-08-26)[…], Վարշավա, Լեհաստան), լեհ արձակագիր, սցենարիստ, լրագրող։


== Կենսագրություն ==
Վոյցեխ Ժուկրովսկին ծնվել է Կրակով քաղաքում։ Առաջին անգամ տպագրվել է 1934 թվականին Վարշավայում տպագրվող երիտասարդական «Kuźnia Młodych» («Երիտասարդների դարբնոց») շաբաթաթերթում։ 1937 թվականին ընդունվում է Յագելոնյան համալսարան, սակայն շուտով բռնկվում է Երկրորդ համաշխարհային պատերազմը, և նա զորակոչվում է բանակ։ Պատերազմից հետո ավարտում է Վրոցլավի համալսարանի լեհագիտության ֆակուլտետը։ 1945-1947 թվականներին Լեհական բանակի զորամասերից մեկի հրամանատարն էր։ Եղել է թղթակից Վիետնամում, Լաոսում, Չինաստանում, աշխատել է Հնդկաստանում Լեհաստանի դեսպանատանը։ Եղել է Լեհական խաղաղության պաշտպանության կոմիտեի և ՊԵՆ ակումբի լեհական բաժանմունքի գործիչներից։ 1982-1988 թվականներին ղեկավարել է Մանկապատանեկան գրականության միջազգային խորհրդի լեհական բաժանմունքը, 1983-1989 թվականներին՝ Լեհ-խորհրդային բարեկամություն կազմակերպությունը, 1986-1989 թվականներին՝ Լեհաստանի գրողների միությունը։ Եղել է ԼԺՀ սեյմի 6-9-րդ նստաշրջանների պատգամավոր (1972-1989)։
Նրա ամենահայտնի ստեղծագործությունների հիման վրա նկարահանվել են ֆիլմեր՝ «Lotna», «Skąpani w ogniu», Zapach psiej sierści, Kamienne tablice, Porwanie w Tiutiurlistanie.


== Վոյցեխ Ժուկրովսկին հայերեն ==
Առևանգում Տյուտյուռլիստանում (վիպակ), Ե., Հայպետհրատ, 1958, 227 էջ։ Ռուսերենից թարգմ.՝ Ամալյա Ղուկասյանը, նկարիչ՝ Յու. Կիսելյով։


== Պարգևներ ==
ԼԺՀ 3-րդ աստիճանի պետական մրցանակ (1953)։
2-րդ աստիճանի «Աշխատանքային դրոշի» շքանշան (1955)։
ԼԺՀ ազգային պաշտպանության նախարարության 2-րդ աստիճանի գրական պարգև (1961)։
ԼԺՀ մշակույթի և արվեստի նախարարության 1-ին աստիճանի պարգև (1969)։
ԼԺՀ ազգային պաշտպանության նախարարության պարգև (1985)։
Ժպիտի շքանշան (1974)։
Ժողովրդական Լեհաստանի շինարարի շքանշան (1976)։
ԼԺՀ 1-ին կարգի պետական մրցանակ (1978)։
Լեհաստանի մշակույթի վաստակավոր գործիչ (1978)։
ԼԺՀ ազգային պաշտպանության նախարարության հատուկ մրցանակ (1988)։
Վլադիսլավ Ռեյմոնտի անվան մրցանակ (1996)։


== Ծանոթագրություններ ==
Կամիշևախա (Գրուշևսկի գյուղական համայնք)

Անվան այլ կիրառումների համար տե՛ս՝ Կամիշևախա (այլ կիրառումներ)Կամիշևախա (ռուս.՝ Камышеваха), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Ակսայ քաղաքից գտնվում է 15 կմ հեռավորության վրա։
Օզերա (գյուղ, Կոբելյակի շրջան)

Օզերա (ուկրաիներեն՝ Озера), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Օզերա գյուղում բնակվում էր 1 280 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերեդա (այլ կիրառումներ)

Սերեդա, կարող է վերաբերել՝

Սերեդա - գյուղ Ռուսաստանի Մոսկվայի մարզի Շախովսկոյ շրջանի կազմում։
Սերեդա - գյուղ Ռուսաստանի Սմոլենսկի մարզի Սիչովսկի շրջանի կազմում։
Էնգոզերո (գյուղ, Լոուխսկի շրջան)

Էնգոզերո (ռուս.՝ Энгозеро), գյուղ Ռուսաստանի, Կարելիայի հանրապետության Լոուխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոպինո (գյուղ, Նովոազովսկի շրջան)

Սոպինո (ուկրաիներեն՝ Сопине), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Սոպինո գյուղում բնակվում էր 282 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալիշևի փողոց (Յալթա)

Մալիշևի փողոց (ռուս.՝ Улица Малышева), փողոց Ղրիմի Յալթա քաղաքում։ Անվանվել է խորհրդային զորահրամանատար, Թեոդոսիայի տանկային գնդի հրամանատար փոխգնդապետ Միխայիլ Գեորգիևիչ Մալիշևի (1913-1944) պատվին։ Սկիզբ է առնում Ձերժինսկու և Վեսեննյայա փողոցների հանգույցից, կատարում շրջադարձ և ավարտվում Ձերժինսկու փողոցի հետ հատումով։ Երկարությունը 400 մետր է։


== Նկարագրություն ==
Յալթա քաղաքի Մալիշևի փողոցը սկսվում է Ձերժինսկու և Վեսեննյայա փողոցների հանգույցից, կատարում շրջադարձ և ավարտվում Ձերժինսկու փողոցի հետ հատումով։ Երկարությունը 400 մետր է։ Փողոցում կա համարակալված 12 շինություն. ձախ կողմում (կենտ համարներ)՝ 10 շենք, աջ կողմում (զույգ համարներ)՝ 2։
Մալիշևի փողոցի փոստային դասիչն է՝ 298612։
Փողոցն անվանվել է խորհրդային զորահրամանատար, Ալեքսանդր Նևսկու շքանշանակիր Թեոդոսիայի 244-րդ առանձին գծային տանկային գնդի հրամանատար փոխգնդապետ Միխայիլ Գեորգիևիչ Մալիշևի (1913-1944) պատվին։ Միխայիլ Մալիշևը ծնվել է Գորկու մարզի Յակշանգա քաղաքում, 1935 թվականից եղել է Կարմիր բանակի շարքերում, Հայրենական մեծ պատերազմի տարիներին նա կռվել է Բրյանսկի, Արևմտյան և Հարավային ճակատներում։ Նրա հրամանատարությամբ գործած գունդը Պրիմորսկի առանձին բանակի կազմում ազատագրել է Ղրիմը։ 1944 թվականի ապրիլին Ալուշտա-Յալթա մայրուղում, Նիկիտա գյուղից 500 մետր հեռավորության վրա, Մալիշևի տանկը պայթել է ականառումբի վրա։ Մ. Գ. Մալիշևը թաղվել է Յալթայում, կոմունարների գերեզմանոցում։


== Ծանոթագրություններ ==


== Աղբյուրներ ==
Улица Малышева в Ялте
Подробная карта Улица Малышева, город Ялта со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс улица Малышева, г. Ялта
Սթիվեն Քովի

(October 24, 1932 – July 16, 2012)
Սթիվեն Քովին (անգլ.՝ Stephen R. Covey, ծնվ. 1932 թ հոկտեմբերի 24-ին Սոլթ Լեյք Սիթի, Յուտա, ԱՄՆ), մահացել է 2012 թվականի հուլիսի 16-ին Այդահո Ֆոլզ, Այդահո, Ամերիկայի Միացյալ Նահանգներ, աշխարհի ամենավաճառվող գրքերից մեկի՝ «Ամենաարդյունավետ մարդկանց յոթ սովորույթները» հեղինակն է։


== Վաղ տարիներ ==
Սթիվեն Քովիի հայրը՝ Սթիվեն Գլեն Քովին էր, իսկ մայրը Իրեն Լուիզ Ռիչարդսը։ Լուիզայի հայրը Սթիվեն Ռիչարդսը Հիսուս Քրիստոսի Վերջին Օրերի Սրբերի եկեղեցու քարոզիչն ու առաջին նախագահ Դավիթ Մակկեյի խորհրդականը.


== Կրթություն ==
Քովին բիզնեսի կառավարման բակալավրի կոչում ստացավ Յուտայի համալսարանում, մագիստրոսի՝ Հարվարդի համալսարանում, և Կրոնական կրթության դոկտորի՝ Բրիգամի յանգ համալսարանում։ Քովին միջազգային Պի Կապպա Ալֆա եղբայրության անդամ է։ Նա տասն անգամ պարգևատրվել է պատվավոր դոկտորի աստիճանով։


=== Գրքեր ===


=== Ամենաարդյունավետ մարդկանց յոթ սովորույթները ===

Քովիի ամենահայտնի գիրքը՝ Ամենաարդյունավետ մարդկանց յոթ սովորույթները, առաջին՝ 1989 թվականի հրատարակումից ի վեր վաճառվել է շուրջ 25 միլիոն օրինակ։


== Ծանոթագրություններ ==
Ոսկե աշուն (նկար)

Ոսկե աշուն (ռուս.՝ Золотая осень), ռուս նկարիչ Իսահակ Լևիտանի (ռուս.՝ Исаак Левитан, 1860-1900) բնանկարը՝ ստեղծված 1895 թվականին։ Ներկայում ցուցադրվում է Տրետյակովյան պատկերասրահում (ինվ.՝ 1490)։ Նկարի չափերը՝ 82 × 126 սմ։


== Պատմություն ==
«Ոսկե աշուն» նկարն ստեղծվել է 1895 թվականի աշնանը, երբ Լևիտանն ապրում էր Տուրչանինովների «Գորկա» դաստակերտում, որ տեղակայված էր Օստրովնո գյուղից մեկուկես կիլոմետր հեռավորության վրա։ Նախկինում Օստրովնո գյուղը գտնվել է Տվերի նահանգի Վիշնեվելեցկի գավառում, իսկ ներկայում ընդգրկված է Տվերի մարզի Ուդոմլյայի շրջանում։ Նկարում պատկերված է Սեժա գետը, որ հոսում է Օստրովնոյի մոտով։ Այդ վայրը գտնվել է «Գորկա» դաստակերտից մեկուկես կիլոմետր հեռավորության վրա։
«Ոսկե աշուն» նկարը հանրությանն է ներկայացվել Գեղարվեստական շրջիկ ցուցահանդեսների ընկերության (պերեդվիժնիկների) 24-րդ ցուցահանդեսում, որ անցկացվել է 1896-1897 թվականներին Սանկտ Պետերբուրգում և Մոսկվայում, ինչպես նաև 1896 թվականին Նիժնի Նովգորոդում կազմակերպված Համառուսաստանյան արդյունաբերական և գեղարվեստական ցուցահանդեսում։ 1896 թվականին նկարն Իսահակ Լևիտանից գնել է Պավել Տրետյակովը։

1896 թվականին Իսահակ Լևիտանը նկարել է «Ոսկե աշուն» խորագիրը կրող ևս մեկ կտավ (ավելի քիչ հայտնի), որը նույնպես ներկայում պահվում է Տրետյակովյան պատկերասրահում (ինվ.՝ 5635):


== Նկարագրություն ==
Իսահակ Լևիտանը սիրում էր նկարել աշնանային բնանկարներ. նա ունի տարվա այդ եղանակի հետ կապված ավելի քան հարյուր նկար։ Դրանց շարքում «Ոսկե աշուն» կտավն նկարչի ամենահայտնի աշխատանքներից մեկն է։ Նկարում պատկերված է ոչ մեծ առու՝ շրջապատված ծառերով, որ ծածկված են դեղին ու կարմիր տերևներով։ Հեռվում երևում են գյուղական տներ, դաշտ, իսկ դրանցից այն կողմ՝ հորզոնում, աշնանային անտառն է, որ նկարված է դեղին երանգներով։ Նկարի վառ, լավատեսական տրամադրություն հաղորդող գույները բնութագրական չեն Լևիտանի արվեստի համար։ Սովորաբար նա օգտագործում է ավելի մեղմ ու նուրբ երանգներ։
Տրետյակովյան պատկերասրահի առցանց կատալոգում նշվում է.


== Տես նաև ==
Իսահակ Լևիտանի նկարների ցանկ


== Ծանոթագրություններ ==


== Գրականություն ==
Государственная Третьяковская галерея — каталог собрания / Я. В. Брук, Л. И. Иовлева. — М.: Красная площадь, 2001. — Т. 4: Живопись второй половины XIX века, книга 1, А—М. — 528 с. — ISBN 5-900743-56-X
А. А. Фёдоров-Давыдов Исаак Ильич Левитан. Жизнь и творчество. — М.: Искусство, 1966. — 403 с.
В. А. Петров Исаак Левитан. — М.: Белый город, 2000. — ISBN 5-7793-0250-2


== Արտաքին հղումներ ==
«Ոսկե աշուն» Archived 2016-07-08 at the Wayback Machine. նկարը Տրետյակովյան պատկերասրահի տվյալների բազայում
Գրենա

Գրենա (ֆր.՝ graine, բառացի՝ սերմ, հատիկ), շերամի թիթեռի ձու, որից ստացվում է թրթուր, ապա (հարսնյակավորվելուց հետո)՝ բոժոժ (մետաքսահումք)։ Ձուն սկսում է ձևավորվել թրթուրի ձվարանում ն զարգացումն ավարտում է հարսնյակային փուլում։ Թթենու շերամը Գրենաի փուլում ձմեռում է» իսկ գարնանը, բարենպաստ պայմաններում վերականգնվում ն շարունակում իր զարգացումը։ Երկսերունդ (բիվոլտ) ցեղի սերունդներից մեկը Գենայի փուլում չի ձմեռում։


== Տես նաև ==
Գրենաժ
1901

1901 թվական, ոչ նահանջ տարի, ըստ Գրիգորյան օրացույցի սկսում է երեքշաբթի։ Սա մեր թվարկության 1901 թվականն է, 1-ին տարին XX դարի։ 


== Դեպքեր ==
Գործարկվում է Ալեքսանդրապոլ - Երևան երկաթուղին


== Ծնունդներ ==
Հունվարի 1 - Մանվել Մարության, հայ դերասան, ռեժիսոր, դրամատուրգ
Հունվարի 13 - Հովհաննես Մարգարյան, ճարտարապետ
Հունվարի 19 - Լևոն Եվանգուլյանց, հայ խորհրդային ինժեներ, մեխանիկ
Հունվար 30 - Աղասի Խանջյան, Հկ (բ) կ Կենտկոմի առաջին քարտուղար (վ. 1936)
Փետրվարի 2 - Անդրեյ Մոսկվին, խորհրդային կինոօպերատոր, Ռուսաստանի Խորհրդային Ֆեդերատիվ Սոցիալիստական Հանրապետության արվեստի վաստակավոր գործիչ (1935), խորհրդային օպերատորական դպրոցի խոշորագույն վարպետներից
Ապրիլի 15 - Ջո Դևիս, նշանավոր Անգլիացի պրոֆեսիոնալ սնուկերիստ և անգլիական բիլիարդիստ
Ապրիլի 30 - Սայմոն Կուզնեց, ամերիկյան տնտեսագետ, տնտեսագիտության գծով Նոբելյան մրցանակակիր (վ. 1985)
Հունիսի 6 - Հայկ Թումանյան, խորհրդային բանակի քաղաշխատող, գեներալ-լեյտենանտ
Հունիսի 28 - Ալեք Մանուկյան, հայ հասարակական գործիչ, մեծահարուստ բարերար, ճարտարագետ, արդյունաբերող, Հայաստանի ազգային հերոս (վ. 1996)
Հոկտեմբեր 2 - Թաթուլ Ալթունյան, հայ կոմպոզիտոր, դասատու (վ. 1973)
Հոկտեմբերի 7 - Սուվաննա Ֆումա, Լաոսի քաղաքական գործիչ, արքայազն
Հոկտեմբերի 11 - Դմիտրի Շիկանյան, բալետի հայ խորհրդային արտիստ, դիրիժոր
Նոյեմբերի 9 - Արտաշես Մեժլումյան, ՀՍՍՀ վաստակավոր անասնաբույծ, կոլտնտեսային շարժման գործիչ
Նոյեմբերի 27 - Կարանդաշ (ծաղրածու), կրկեսի արտիստ, ծաղրածու
Դեկտեմբերի 5 - Ուոլթ Դիսնեյ, ամերիկացի ֆիլմարտադրող, ռեժիսոր, կինոսցենարիստ, հնչյունավորող, մուլտիպլիկատոր, ձեռնարկատեր, մշակութային բրենդ և բարերար
Արմենակ Միսիրյան, հայ նկարիչ


== Մահեր ==
Գասպար Մալլարյան, գրականագետ, թարգմանիչ, բանաստեղծ, մանկավարժ
Փետրվարի 13 - Գարեգին Զաբհանալյան, գրականության պատմաբան, մատենագետ, թարգմանիչ
Ստեփան Ասլանյան, հայ բանասեր, հասարակական-կրթական գործիչ։
Հունվար 2 - Մաթեոս Մամուրյան, մանկավարժ, գրող և հրապարակախոս (ծ.1830)
Հունվար 27 - Ջուզեպպե Վերդի, իտալիացի կոմպոզիտոր (ծ.1813)
Փետրվար 23 - Ստեփան Ոսկանյան, արևմտահայ հրապարակախոս (ծ. 1825)
Նոյեմբեր 9 - Ղևոնդ Ալիշան, հայ բանաստեղծ, հայագետ, բանասեր, պատմաբան, աշխարհագրագետ, թարգմանիչ (ծ. 1820)
Կցորդիչ

Կցորդիչ, լիսեռների, խողովակների, ճոպանների ժամանակավոր կամ մշտական միացման հարմարանք։ Լինում են՝ միացնող (միացման ամրությունն ու հերմետիկությունն ապահովող, կոռոզիայից պաշտպանող) և մեքենաների ու մեխանիզմների հաղորդակների (մեկ լիսեռից մյուսին կամ լիսեռից նրա վրա ազատ նստեցված դետալին՝ ատամնանիվին, փոկանվին պտտական շարժում և պատող մոմենտ հաղորդող)։ Հաղորդակների կցորդիչները ծառայում են նաև տեղակայման փոքր շեղումների կոմպենսացման, լիսեռների բաժանման, ավտոմատ կառավարման, փոխանցման հարաբերության անաստիճան կարգավորման, վթարային ռեժիմներում կոտրվածքներից դետալների պահպանման համար ևն։ Պտտող մոմենտի հաղորդումը կցորդիչին կարող է իրագործվել դետալների միջև մեխանիկական կապով (երկրաչափական միակցման կցորդիչով), շփման ուժերի կամ մագնիսական ձգողականության հաշվին (ուժային միակցման կցորդիչով), իներցիոն ուժերի կամ էլեկտրամագնիսական դաշտերի ինդուկցիոն փոխազդեցության հաշվին (դինամիկական միակցման կցորդիչով)։ Ըստ աշխատանքի բնույթի և հիմնական նշանակման կցորդիչները լինում են՝ մշտական միացնող, կառավարվող, ինքնակառավարվող և սահքի։ 

Մշտական միացնող կցորդիչները պատրաստվում են երկրաչափական միացմամբ և լինում են խուլ, կոմպենսացնող, շարժական և առաձգական՝ հաստատուն կամ փոփոխական կոշտության։ Կառավարվող կամ կցման կցորդիչները պատրաստվում են երկրաչափական և ուժային միակցմամբ, թույլ են տալիս լիսեռների միակցումը և անշատումը կատարել կառավարման համակարգից և լինում են բռնցքավոր, ատամնավոր ու ֆրիկցիոն, մեխանիկական, հիդրավլիկական, պնևմատիկ և էլեկտրամագնիսական կառավարման, չոր և յուղման պայմաններում աշխատող։ Ինքնակառա վարվող կցորդիչները ավտոմատ միացվում կամ անշատվում են՝ կախված մեքենայի աշխատանքի ռեժիմի փոփոխումներից։
Բալաստ

Բալաստ (հուն․՝ ballast), 1․նավի կշիռն ավելացնող բեռ՝ նրա ծովագնացային հատկությունները բարելավելու համար։ Լինում է մշտական կամ ժամանակավոր, հեղուկ (ջուր) կամ պինդ (քար, ավազ են)։ 2․ Երկաթուղու հողե պաստառի վրա տեղադրված, սորուն նյութերից (խիճ, կոպիճ, ավազ ևն) կազմված շերտ։ Կոճափայտերի համար ստեղծում է առաձգական հիմք, որն ապահովում է գնացքների սահուն ընթացքը, ռելսերի կայունությունը։
Պավել Գրեչիշկո

Պավել Յուրևվիչ Գրեչիշկո (բելառուս․՝ Павел Юр'евіч Грачышка, մարտի 23, 1989(1989-03-23), Մինսկ, Բելառուսական ԽՍՀ, ԽՍՀՄ), բելառուս ֆուտբոլիստ, պաշտպան։


== Ակումբային կարիերա ==
Կարիերան սկսել է Մինսկի «Զվեզդա-ԲԳՈՒ» ֆուտբոլային ակումբում։ Արդեն 17 տարեկան հասակում հաստատվել է թիմի հիմնական կազմում։ 2007 թվականին մեկնել է Չեխիա, որտեղ երեք տարվա ընթացքում հանդես է եկել «Բանիկ» ֆուտբոլային ակումբում։ Վերադառնալուց հետո կրկին հանդես է եկել «Զվեզդա-ԲԳՈՒ» ակումբում, սակայն արդեն Երկրորդ լիգայում։
2011 թվականի ամռանը թիմակիցներ Արթուր Սլաբաշևիչի, Յարոսլավ Շկուրկոյի և Դենիս Տրեպաշկոյի հետ տեղափոխվել է «Սմոլևիչի-ՍՏԻ», որն այդ ժամանակ գլխավորում էր Բելառուսի հայտնի մարզիչ Յուրի Պունտուսը։ Հաջորդ տարի Պավել Գրեչիշկոն ակումբի հետ միասին հաղթանակ է տարել Երկրորդ լիգայում։
2013 թվականի մրցաշրջանում հանդես է եկել «Սմոլևիչի-ՍՏԻ» ակումբում Առաջին լիգայում, եղել է թիմի առաջատարներից։ Մրցաշրջանի ավարտից հետո՝ 2013 թվականի դեկտեմբերին, պայմանագիր է ստորագրել «Գոմել» ակումբի հետ։ Սակայն չի կարողացել ամրապնդվել Գոմելի ակումբի կազմում, և 2014 թվականի փետրվարին վարձավճարով տեղափոխվել է Մոզիրի «Սլավիա» ակումբ, որն այդ պահին գլխավորում էր Պունտուսը։ Եղել է թիմի հիմնական կազմում՝ սովորաբար խաղալով աջ պաշտպանի դիրքում։ 2014 թվականի մրցաշրջանի արդյունքներով Մոզիրի ակումբին օգնել է վերադառնալ Բարձրագույն լիգա։
2014 թվականի դեկտեմբերին՝ վարձակալության պայմանագրի ժամկետի ավարտից հետո, հեռացել է «Գոմելից»։ 2015 թվականի հունվարից կրկին հայտնվել է «Սլավիա» ակումբի կազմում, որի հետ սկսել է 2015 թվականի մրցաշրջանը։


=== Վիճակագրություն ===


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Վռամ Գյուլզադյան

Վռամ Խորենի Գյուլզադյան  (նոյեմբերի 10, 1957(1957-11-10), Ստեփանավանի շրջան, Հայկական ԽՍՀ, ԽՍՀՄ), Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Վռամ Գյուլզադյան ծնվել է 1957 թվականի նոյեմբերի 10-ին Ստեփանավանի շրջանի Վարդաբլուր գյուղում։ 
1986 թվականին ավարտել է Հայկական գյուղատնտեսական ինստիտուտը և ստացել գյուղատնտեսի որակավորում։ 1976-1978 թվականներին ծառայել է խորհրդային բանակում։ 1980-1981 թվականներին  Վարդաբլուր գյուղի պետական տնտեսությունում եղել է օղակավար, 1981-1991 թվականներին սորտափորձարկման կայանում` գյուղատնտես, տնօրեն, գլխավոր գյուղատնտես, որից հետո՝ գյուղացիական կոլեկտիվ տնտեսության նախագահ։ 1994-1996 թվականներին եղել է Վարդաբլուրի գյուղխորհրդի նախագահ, 1996-1999 թվականներին` գյուղապետ։
1999-2003 թվականներին եղել է Հայաստանի Հանրապետության Ազգային ժողովի պատգամավոր, ընտրվել է թիվ 53 ընտրատարածքից։ Եղել է Ազգային ժողովի սոցիալական, առողջապահության և բնության պահպանության հարցերի մշտական հանձնաժողովի անդամ։ «Կայունություն», ապա Ագրարային-արդյունաբերական ժողովրդական միավորում պատգամավորական խմբի անդամ։ 
Անկուսակցական։
2017 թվականի նոյեմբերի 5-ին ընտրվել է Գյուլագարակ խոշորացված համայնքի ավագանու անդամ։
Ամուսնացած է, ունի երեք երեխա։


== Ծանոթագրություններ ==


== Արտաքին հղումներ ==
Гюльзадян Врам Хоренович
Օլիվեիրա դի Ֆատիմա

Օլիվեիրա դի Ֆատիմա (պորտ.՝ Oliveira de Fátima), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Ռիու Ֆորմոզուի գավառի կազմի մեջ։ Բնակչությունը կազմում է 1039 մարդ՝ 2006 թվականի տվյալներով։ Գրավում է 205,849 կմ2 տարածք։ Բնակչության խտությունը՝ 5,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 2.962.901,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.956,99 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,690 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Օլիվեիրա դի Ֆատիմայի մասին
Զուբովո (գյուղ, Յարցևսկի շրջան)

Անվան այլ կիրառումների համար տե՛ս՝ ԶուբովոԶուբովո (ռուս.՝ Зубово), գյուղ Ռուսաստանի, Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փյունիկյան արմավենի: Եգիպտոս

«Փյունիկյան արմավենի։ Եգիպտոս», հայ մեծ նկարիչ Մարտիրոս Սարյանի 1911 թվականին ստեղծած կտավը, որը գտնվում է Տրետյակովյան պատկերասրահում։


== Պատմություն ==
Մարտիարոս Սարյանը 1911 թվականին էտյուդների և հիշողությունների հիման վրա ստեղծել է եգիպտական նկարաշարը, որի կտավները, այդ թվում նաև «Փյունիկյան արմավենին» 1910-ական թվականներին Մոսկվայում ներկայացվեցին որպես զարմանահրաշ ասք Արևելքի մասին։


== Նկարագրություն ==
«Փյունիկյան արմավենի» կտավն ունի գեղարվեստական հարուստ նկարագիր՝ տարբեր երանգների առատություն, ձևերի անսովոր և անկաշկանդ հարաբերություն, գեղարվեստն իբրև նշանային համակարգ դիտելու օրինակ է։ Կտավը լի է արևելյան շնչով։ «Փյունիկյան արմավենի» կտավը Եգիպտոսի մասին է։

Սարյանի պատկերած արմավենին նման չէ այն իրական արմավենուն։ Այն երկինքը ծածկող գլխավոր առարկան է և այդ ֆոնի վրա հնչում է մոնումենտալ։ Սարյանը կտավում ամեն ինչ ենթարկել է արմավենու ուրվագծին և կտավի ձգված ուղղանկյանը։ Կտավի աջ անկյունում պատկերված է ուղտի գլուխ, որը լարում է առաջացնում դիտողի տեսադաշտում, սակայն ստեղծագործության հավասարակշռությունը չի խախտում, կտավը լի է ներդաշնակ տաք գույներով, որի կապույտը դիտողի երևակայությունը տանում է դեպի երկնքի գաղափարը, դեպի հին եգիպտոսի առասպելները։
Չափազանց պարզ կառուցվածք ունեցող սարյանական կտավը ժամանակի ու տարածության մեջ շարունակում է մնալ խորհրդավոր ու առեղծվածային։


== Տվյալներ ==
«Փյունիկյան արմավենի։ Եգիպտոս», 1911, ստվարաթուղթ, տեմպերա, 106,8 x 71 սմ։ Տրետյակովյան պատկերասրահ


== Ծանոթագրություններ ==
Բլեդվեժ (գետ)

Բլեդվեժ (ռուս.՝ Бледвеж ), գետ Ռուսաստանում, հոսում է Վոլգոգրադի մարզով։ Գետաբերանը տեղակայված է Գոռոդիշկա գետի ձախ ափին՝ 64 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020100312103000009234
Հիդրոլոգիական ուսումնասիրությունների կոդը - 103000923
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կնոջս սիրեկանները

Կնոջս սիրեկանները (անգլ.՝ My Wife’s Lovers), ավստրիացի գեղանկարիչ Կարլ Կահլերի (1855-1906) յուղանկարը, որը ստեղծվել է 1891-1893 թվականներին ամերիկացի միլիոնատեր Քեյթ Բերդսել Ջոնսոնի պատվերով (1833-1893)։ Հավանաբար կտավն այդպես է անվանել Քեյթի ամուսինը՝ Ռոբերտ Ջոնսոնը, թեև նա մահացավ 1889 թվականին Փարիզում՝ նախքան կտավի վրա աշխատանքներն սկսվելը։
Կտավը, որտեղ պատկերված է բնական չափերից մեծ 42 կատու, ամենամեծ կտավն է համարվում, որտեղ այս կենդանիներն են պատկերված։ Չափսը՝ 180 × 260 սմ, ընդհանուր քաշը՝ 103 կգ։ Cat Magazine ամսագիրը կտավն անվանել է «աշխարհի մեծագույն կտավը, որտեղ կատուներ են պատկերված»։ Կոմպոզիցիայի կենտրոնում պատկերված է Սուլթան կատուն, որը Ջոնսոնը գնել էր 3000 դոլարով Փարիզ այցելության ժամանակ։
Սոնոմայի մոտ գտնվող իր Բուենա Վիստա ամառանոցում Ջոնսոնը պահում էր բազմազան թռչուններ, ինչպես նաև 350 կատու, որոնցից 50-ը ազնվացեղ պարսկական և անգորական կատուներ էին (ըստ այլ աղբյուրների՝ կատուների ընդհանուր թիվը չէր գերազանցում 50-ը, իսկ տիրուհու մահվան պահին 32 էր)։ Տանը հետևող ծառաների հատուկ խումբը խնամում էր նաև կենդանիներին։ Կտավն ավարտվեց 1893 թվականի մարտին։ Քեյթը մահացավ թոքաբորբից նույն տարում՝ 1893 թվականի դեկտեմբերի 2-ին։ Ըստ լեգենդի՝ իր կտակում Քեյթը 500000 դոլար է կտակել իր հեռավոր մի բարեկամուհու՝ որպեսզի վերջինս խնամի իր կենդանիներին իր մահվանից հետո։
Ջոնսոնը պատվիրեց կտավը ավստրիացի գեղանկարիչ Կարլ Կահլերին 1891 թվականին։ Կահլերը, որ վերջերս էր ժամանել ԱՄՆ, նախքան այդ 7 տարի աշխատել էր Ավստրալիայում և Նոր Զելանդիայում, որտեղ հիմնականում նկարում էր ձիեր և ձիարշավի տեսարաններ։ Նախկինում երբեք կատուներ չնկարած Կահլերը գրեթե 3 տարի անցկացրեց Ջոնսոնի կալվածքում՝ ուսումնասիրելով կատուների կեցվածքը և նկարելով էսքիզներ։ Արդյոք նա սիրային հարաբերություններ ուներ Քեյթի հետ․ հայտնի չէ։ Որպես հոնորար նկարիչը ստացավ 5000 դոլար․ բացի մեծ կտավից Կահլերը վրձնեց ևս մի քանի գործ․ մասնավորապես «Ձերդ պայծառափայլություն» մականունով կատվի նկարը։ Կտավի ավարտից հետո այն 1893 թվականին ցուցադրվեց Չիկագոյի համաշխարհային ցուցահանդեսում, որտեղ ցնցող տպավորություն թողեց։
Ջոնսոնի մահից հետո նրա ունեցվածքն աճուրդի հանվեց, քանի որ վերջինս երեխաներ չուներ և ամուսնու մահից առաջ էլ կորցրել էր խորթ դստերը։ Աճուրդի ժամանակ՝ 1894 թվականին, կտավը ձեռք բերեց Էռնեստ Հաքեթն իր՝ Սան Ֆրանցիսկոյում գտնվող արվեստի սրահի համար։ Արվեստի սրահը կործանվեց երկրաշարժից 1906 թվականին։ Կտավը չվնասվեց, սակայն հեղինակը՝ Կարլ Կահլերը մահացավ կատակլիզմից։
20-րդ դարում կտավը հայտնվել է բազում ձեռքերում։ 1940-ական թվականներին այն պատկանում էր Ջուլիան ամուսիններին՝ Julian Art Galleries պատկերասրահի տերերին։ Նրանք ցուցադրում էին կտավն ամբողջ երկրով մեկ, այդ թվում՝ Նյու Յորքում, Մեդիսոն Սքուեր Գարդենում։ Կտավը մեծ ճանաչում ձեռք բերեց․ այդ ժամանակաշրջանում վաճառվեց մոտ 9000 վերարտադրանկար։
2015 թվականի նոյեմբերին «Սոթբիս» աճուրդի ժամանակ կտավը վաճառվեց 826000 ԱՄՆ դոլարով Լոս Անջելեսից մի անհատ գնորդի․ ընդ որում ծանր քաշի պատճառով կտավը ստիպված էին հատուկ պատի վրա կախել՝ որպեսզի հնարավոր լինի դրա ցուցադրությունը աճուրդի սրահում։


== Ծանոթագրություններ ==


== Արտաքին հղումներ ==
Sotheby's entry Archived 2016-08-12 at the Wayback Machine.
Ալիսա (Արդեշի գավառ)

Ալիսա (ֆր.՝ Alissas), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2014 թվականի դրությամբ կազմում է 1445 մարդ, բնակչության խտությունը` 116.25 մարդ/կմ²։ Բնակավայրը զբաղեցնում է 12.43 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 120 կմ հարավ, Պրիվա քաղաքից` 4 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 910 աշխատունակ (15-64 տարեկան) բնակիչ, որոնցից ակտիվ էին 705-ը, իսկ ոչ ակտիվները` 205։ Ակտիվության ցուցանիշը կազմում է 77,5 %։ 705 աշխատունակ մարդկանցից աշխատել է 645 անձ (333 տղամարդ և 312 կին)։ Գործազուրկ են եղել 60 անձ (24 տղամարդ և 36 կին)։ 205 անաշխատունակներից 62-ը եղել են աշակերտներ կամ ուսանողներ, 79-ը` թոշակառուներ, իսկ 64-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռեեկա

Ռեեկա (էստ․՝ Rääka), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Փղի մեծ ճակատամարտը կետի հետ

«Փղի մեծ ճակատամարտը կետի հետ» (ռուս.՝ Великая битва слона с китом), 1992 թվականի նկարված մուլտֆիլմ։


== Սյուժե ==
Մուլտֆիլմը երկու հսկաների՝ փղի ու կետի մասին է։ Այն երեխաների և մեծահասակների համար նախատեսված այլաբանական պատմություն է ցամաքի և ծովի երկու հսկաների՝ փղի և կետի ճակատամարտի մասին, որոնք հանգում են հավերժական ճշմարտության գիտակցմանը, թե միմյանց հանդեպ ռազմատենչ անհանդուրժողականությունը կործանարար է, անմարդկային, անհեթեթ և կատարում փոքրիկ զինադադար։
Մուլտֆիլմում ոչ մի բառ չի արտասանվում, հնչում է միայն երաժշտություն։


== Նկարահանող խումբ ==
Նկարահանող խումբը ներկայացված է մուլտֆիլմի լուսագրերի հիման վրա։


== Վերաթողարկումներ, DVD ==
2005 թվականին թողարկվել է «Մամոնտիկի մասին» (ռուս.՝ «Про мамонтёнка») մուլտֆիլմների հավաքածուն DVD-ով (տեղայնացնող՝ «Крупный план»), որում ընդգրկվել են հետևյալ մուլտֆիլմերը՝ «Մամոնտիկի մասին» (1983), «Փղիկը» (1967), «Փղիկը և նամակը» (1983), «Փղիկը գնում է սովորելու» (1984), «Փղիկը հիվանդացել է» (1985), «Զբոսաշրջիկ փղիկը» (1992), «Փղի մեծ ճակատամարտը կետի հետ» (1992), «Храбрец-удалец» (1976), «Հյուր ամռան մոտ» (1972)։


== Ծանոթագրություններ ==


== Գրականություն ==
Энциклопедия отечественной мультипликации, авт. Сергей Капков, изд. Алгоритм, 2006 — Всего страниц: 812


== Արտաքին հղումներ ==
«Великая битва слона с китом» на afisha.ru
Ալբաներեն Վիքիպեդիա

Ալբաներեն Վիքիպեդիա (ալբ․՝ Wikipedia Shqip), Վիքիպեդիա բազմալեզու և ազատ հանրագիտարանի Ալբաներեն տարբերակը։ Ալբաներեն Վիքիպեդիան առաջին անգամ գործի է դրվել 2003 թվականի հոկտեմբերի 12-ին։
2015 թվականի մարտի 22-ի դրությամբ Ալբաներեն Վիքիպեդիայում կան ավելի քան 52.000 հոդվածներ և այն համարվում է 73-րդ Վիքիպեդիան ըստ մեծության։


== Վիճակագրություն ==
Այսօր՝ 7 Ապրիլի 2023-ին Վիքիպեդիայի Ալբաներեն բաժինը ունի 89 095 հոդված։ Գրանցված են 150 566 մասնակից, նրանցից 289 կատարել են գոնե մեկ խմբագրում անցած 30 օրվա ընթացքում, իսկ 11 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 2 537 659-ը։


== Հոդվածների աճ ==


== Հաճախելիություն ==
Գրաֆիկում ներկայացված է Ալբաներեն Վիքիպեդիայի հաճախելիությունը 2014 թվականի դեկտեմբերի 1-31-ը ընկած ժամանակահատվածում։
Ալբաներեն Վիքիպեդիայի հաճախելիությունը կազմում է ընդհանուր Վիքիպեդիայի հաճախելիության 0,02%-ը։


== Ծանոթագրություններ ==


== Արտաքին հղումներ ==
Ալբաներեն Վիքիպեդիա (ալբ.)
Ալբաներեն Վիքիպեդիայի բջջային տարբերակ (ալբ.)
Արա Արուշ

Արա Արուշ (ծնվ․՝ հունվարի 7, 1974 թ․, Ստեփանակերտ, ԼՂԻՄ), հայ կինոռեժիսոր, սցենարիստ, պրոդյուսեր։ 1999 թվականից նկարահանել է տեսահոլովակներ։ Հիմնադրել է «Digidez Studio» և «KenigArts Pictures» ընկերությունները։ Ռուսաստանի և Հայաստանի քաղաքացի է։


== Կենսագրություն ==
Կինոռեժիսոր, սցենարիստ, պրոդյուսեր Արա Արուշը ծնվել է 1974 թվականին՝Ստեփանակերտում։ 1999-ից նկարահանել է տեսահոլովակներ։ Հիմնադրել է «Digidez Studio» և «KenigArts Pictures» ընկերությունները։ Ռուսաստանի Դաշնության և Հայաստանի քաղաքացի է։
«Որսորդը» նրա ռեժիսորական դեբյուտն է, որը ցուցադրվել է մի շարք հայտնի կինոփառատոներում, այդ թվում՝ 66-րդ Կաննի միջազգային կինոփառատոնի «Կարճամետրաժ ֆիլմերի անկյուն» ծրագրում (2013 թ.), Մումբայի «Ջագրան» (Հնդկաստան, 2013 թ.), Մերիլենդի «Ֆրեդերիկ» (ԱՄՆ, 2013 թ.), երևանյան «Ոսկե ծիրան» (Հայաստան, 2013 թ.), իսպանական «Բադալոնա» («Լավագույն դերասան» մրցանակ, 2013 թ.), Հնդկաստանի «Լեյքսիթի կարճամետրաժ ֆիլմերի փառատոն» («Լավագույն արտասահմանյան կարճամետրաժ ֆիլմ» անվանակարգ, 2013 թ.), Մանհեթենի միջազգային (2014 թ.) և Ֆլորիդայի Tally Shorts (ֆավորիտ ֆիլմերի 2-րդ մրցանակ, 2014 թ.) կինոփառատոներում և Փարիզում «European Independent Film Festival»-ում։


== Ֆիլմագրություն ==


==== Սցենարական աշխատանք` ====
«Որսորդ», կարճամետրաժ ֆիլմ, դրամա
«Русский лось», կարճամետրաժ ֆիլմ, պատերազմական դրամա, տրագիկոմեդիա
«Հատուցում», լիամետրաժ ֆիլմ, էքշն, սև կատակերգություն .
«Վերադարձ», լիամետրաժ ֆիլմ, ֆենտեզի, դրամա
«ЗГД-9», լիամետրաժ ֆիլմ, թրիլեր, սարսափ (2006 թ.-ին «Սինոփսիս» ամսագրի կողմից արժանացել է «Լավագույն սցենար» մրցանակին),
«Братство пятиконечной звезды», հեռուստաֆիլմ.
«Բումերանգ», լիամետրաժ ֆիլմ, կոմիքս, էքշն, մարտարվեստ
«Բաշիբոզուկ», լիամետրաժ ֆիլմ, պատմական դրամա, էքշն
«Փոքրիկ վիշապ», լիամետրաժ ֆիլմ, էքշն, մարտարվեստ, սպորտային, մանկական
«Նշանադրություն» - լիամետրաժ ֆիլմ, կատակերգություն


==== Ռեժիսորական աշխատանք` ====
«Որսրոդ», կարճամետրաժ ֆիլմ
«Փոքրիկ վիշապ», ընթացիկ նախագիծ
«Վերադարձ», անավարտ աշխատանք
«Հատուցում», անավարտ աշխատանք


== Ծանոթագրություններ ==


== Արտաքին հղումներ ==
Ara Arush IMDb [1],
«Որսորդը» ֆիլմը նվիրված է մայրերին [2] Archived 2016-03-04 at the Wayback Machine.
Hayojax- Ara Arush [3]
Ara Arush- panorama [4]
Ara Arush- gaiff [5]
armradio-Ara Arush [6]
Արա Առուշի «Փոքրիկ վիշապ» ֆիլմը կնկահարահանվի Հոլիվուդում
Արա Առուշի «Որսորդը» հաղթող է ճանաչվել Ֆլորիդայում անցկացված Tally Shorts կինոփառատոնում [7](չաշխատող հղում)
«Փոքրիկ վիշապը» սաղմնավորվում է [8] Archived 2020-08-07 at the Wayback Machine.
Ֆեյսբուքյան պաշտոնական էջ
141


== Դեպքեր ==


== Ծնունդներ ==


== Մահեր ==
141 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 141 թվականն է, 
II դարի 41-րդ տարին։
(5026) Մարտես

(5026) Մարտես (անգլ.՝ Martes), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 22-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,378062 ա. մ., առավելագույնը մոտենում է 1,8034 ա. մ. հեռավորության վրա և հեռանում 2,9527 ա. մ.։ Արեգակի շուրջ մեկ ամբողջական պտույտ է կատարում 1339,47 երկրային օրվա ընթացքում, իր ուղեծրով շարժվելով միջինում 0,268763 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,29° անկյուն։


== Անվանում ==
Աստերոիդը իր անվանումն ստացել է Կլետ լեռան անտառներում բնակվող անտառային կզաքիսի (լատ.՝ Martes martes) և քարակզաքիսի (լատ.՝ Martes foina) լատիերեն անվանումից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5026) Մարտես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Առղալիա

Առղալիա, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Սենտ Անդրե լեզ Ալպ

Սենտ Անդրե լեզ Ալպ (ֆր.՝ Saint-André-les-Alpes, օքս.՝ Sant Andrieu), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սենտ Անդրե լեզ Ալպ կանտոնի կազմի մեջ։ Համայնքի շրջանը՝ Կաստելան։
Համայնքի INSEE կոդ՝ 04173։


== Բնակչություն ==
Համայնքի բնակչությունը 2008 թվականին կազմում էր 937 մարդ։


== Տնտեսություն ==
2007 թվականի տվյալներով 544 աշխատունակ տարիքի մարդկանցից (15-64 տարեկան) 390-ը տնտեսապես ակտիվ էին, 154-ը անգործ (ակտիվության ցուցանիշը 71,7 %, 1999 թվականին եղել է՝ 72,3 %)։ 390 աշխատունակ բնակիչներից 343-ը աշխատում էին (186 տղամարդ և 157 կին), անաշխատանք էին 47-ը (19 տղամարդ և 28 կին)։ 154 անգործ մարդկանցից 38-ը աշակերտներ կամ ուսանողներ են, 75-ը թոշակառու, 41-ը չէին աշխատում այլ պատճառներով։


== Տեսարժան վայրեր ==
Մուեյ դղյակ (XVII դար)
Շատրվանների հրապարակ (1790 թվական)
Սենտ Անդրե ծխական եկեղեցի, կառուցած 1847 և 1849 թվականների միջև
Սեն Մարտեն եկեղեցի
Նետր Դամ ժամատուն (XVII դար, որի ճակատը կառուցվել է XIX դարում)
Սեն Ժան դյու Դեզեր ժաամտուն (XIX դար)
Սեն Ժակ լը Մաժիոր է Սեն Քրիստոֆ եկեղեցի (XVII դար)
Սին Միշել եկեղեցու ավերակներ


== Քույր քաղաքներ ==
 Իտալիա Վիլետա Բարեա (Իտալիա, 2003 թվականից)


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սենտ Անդրե լեզ Ալպ» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-5 
«Սենտ Անդրե լեզ Ալպ» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-02 Վիճակագրության ազգային ինստիտուտ՝ Սենտ Անդրե լեզ Ալպ
Ռաունի Մագգա Լուքքարի

Ռաունի Մագգա Լուքքարի (ֆիններեն՝ Rauni Magga Lukkari, սեպտեմբերի 30, 1943(1943-09-30), Ուտսյոկի, Լապլանդիա, Ֆինլանդիա), նորվեգիայի սաամ բանաստեղծուհի, թարգմանիչ և արձակագիր։ Հիմնականում ստեղծագործում է հյուսիսսաամերենով։


== Կենսագրություն ==
Ռաունի Մագգա Լուքքարին ծնվել է 1943 թվականի սեպտեմբերի 30-ին Ֆինլանդիայի Վեսթսիքո բնակավայրում՝ Ութսոյքի հարևանությամբ։ Ավելի ուշ տեղափոխվում է Նորվեգիայի Տանա կոմունա։ Ռաունի Մագգա Լուքքարին այսօր ապրում և ստեղծագործում է Թրոմսյոյում։ Ակտիվորեն համագործակցում է «Gollegiella» խմբագրության հետ։
Ռաունի Մագգա Լուքքարին համարվում է ամենահայտնի սաամ բանաստեղծուհին՝ Նիլս-Ասլաք Վալքեափյայից հետո։
Բանաստեղծուհին 1987 թվականին արժանացել է Հյուսիսային խորհրդի մրցանակին՝ սաամական գրականության ասպարեզում։ Ռաունի Մագգա Լուքքարին 1996 թվականին արժանանում է սաամական գրական հրատարակչության՝ «Davvi Girji» գրական առաջին մրցանակին «Árbeeadni» ստեղծագործության համար։
Ռաունի Մագգա Լուքքարին ամուսնացած է։ Ամուսինը հայտնի հոգեբան Փեթթեր Լուքքարին է։ Համատեղ կյանքում ունեցել են երեք երեխաներ։


== Ընտիր ստեղծագործություններ ==
Գրքեր1980 — Jieŋat vulget.
1981 — Báze dearvan, Biehtar.
1986 — Losses beaivegirji.
1991 — Mu gonagasa gollebiktasat.
1995 — Čalbmemihttu.
1996 — Árbeeadni.
1999 — The Time of the Lustful Mother/Morslodd/Árbeeadni
1999 — Dearvvuođat.
2006 — Ávvudivttat.
2007 — Lihkošalmmái.
2009 — LEX SÁPMI. Ja eará joccit/Og andre stubber.Թարգմանություններ1991 — Laila Stien: Olle P ja imas beaivvás.
1998 — Einar Bragi: Vaikke jiehkki jávkkodivccii.
1999 — Marion Palmer: Utsatte strök/Rasis guovllut.
2000 — Kati-Claudia Fofonoff Eana áđai nuppebeliid.
2001 — Dás álget johtolagat. Barents guovllu antologia.
2004 — Riina Katajavuori: Gii halla.
2004 — Edith Södergran: Manin munnje eallin addui.


== Ծանոթագրություններ ==


== Արտաքին հղումներ ==
Rauni Magga Lukkari (նորվ.)
Lukkari, Rauni Magga | Nordic Women’s Literature (անգլ.)
En lykkens mann – portrett av en sønn
Herdet gjennom motgang - av John Gustavsen i Vinduet 1999 Archived 2007-02-10 at the Wayback Machine.
Intervjuer og portretter registrert i Litteraturnett Nord-Norge om Rauni Magga Lukkari(չաշխատող հղում)
Պտիչիե (այլ կիրառումներ)

Պտիչիե, կարող է վերաբերել՝

Պտիչիե - ավան, Ուկրաինայի Դոնեցկի մարզի Կրասնոարմեյսկիում
Պտիչիե - գյուղ, Ուկրաինայի Նիկոլաևի մարզի Դոմանյովկայի շրջանում
Պտիչիե - գյուղ, Ուկրաինայի Սումիի մարզի Բելոպոլիեի շրջանում
Վիդինի մարզ

Վիդինի մարզ (բուլղար․՝ Област Видин), Բուլղարիայի քսանութ մարզերից մեկը, երկրի Հյուսիս-կենտրոնական տարածաշրջանում։ Մայրաքաղաքը Վիդին քաղաքն է։


== Տես նաև ==
Բուլղարիայի մարզեր


== Ծանոթագրություններ ==


== Արտաքին հղումներ ==
Պաշտոնական կայք (բուլղ.)
Զվոնցե

Զվոնցե, գյուղ Սերբիայի Հանրապետության արևելքում՝ Բաբուսնիցա շրջանում։ Ըստ 2002 թվականի մարդահամարի, գյուղի բնակչությունը կազմում է 254 մարդ։


== Ծանոթագրություններ ==
Հունաստանի ռազմաօդային ուժեր

Հունաստանի ռազմաօդային ուժեր (հուն․՝ Ελληνική Πολεμική Αεροπορία, ΕПΑ), Հունաստանի Հանրապետության զինված ուժերի տեսակ։ Մինչ 1974 թվականի միապետության վերացումը Հունաստանի ռազմաօդային ուժերը կոչվում էին Հունաստանի թագավորական ռազմաօդային ուժեր (Ελληνική Βασιλική Αεροπορία, EBA): Հունական ռազմական ավիացիայի ղեկավար մարմինը համարվում է Գլխավոր ավիացիոն շտաբը (Γενικού Επιτελείου Αεροπορίας, ΓΕΑ): Հունաստանի ռազմաօդային ուժերի կարգախոսն է «Αίεν Υψικρατείν», որը նշանակում է «Միշտ իշխող բարձրության վրա»։ Այդ բառակապակցությամբ փոխգնդապետ (ավելի ուշ` գեներալ) Սպիրոս Պապասպիրոսը, ով հունական ավիացիոն կենտրոնի պետ էր Գազայի ավիաբազայում, 1941 թվականի հոկտեմբերի 5-ին ողջունել է 335-րդ էսկադրիլիայի ստեղծումը, որը Մերձավոր Արևելքում առաջին հունական կործանիչ էսկադրիլիան էր, որը մասնակցել է Եգիպտոսի մարտական գործողություններում։ Հունաստանի ռազմաօդային ուժերի տարբերանշանը օդում ճախրող արծիվ է սպիտակա-կապտավուն շրջանակի ֆոնի վրա։
Ռազմական ավիացիա ստեղծելու որոշումն ընդունվել է Հունաստանի կառավարության կողմից 1911 թվականին։ Հունաստանի ռազմաօդային ուժերը մասնակցել են Բալկանյան պատերազմներում, Առաջին համաշխարհային պատերազմում, 1919—1921 թվականների հույն-թուրքական պատերազմում և 1930 թվականին առանձնացվել են որպես անկախ զորատեսակ։ 1941 թվականին գերմանական հարձակումների ժամանակ ռազմաօդային ուժերը ամբողջությամբ ոչնչացվել են։ Ավելի ուշ կազմավորվել են մի քանի հունական էսկադրիլիաներ, որոնք Մերձավոր Արևելքում մարտնչում էին բրիտանական հրամանատարության տակ։ Երկրորդ համաշխարհային պատերազմի ժամանակ  հայտնի է դարձել հույն ռազմական օդաչու Միտրալեկսիս Մարինոսը։ Նրա կիսանդրին տեղադրված է Աթենքի Էլլինիկո ավիաբազայում։


== Տեխնիկա և սպառազինություն ==
The Military Balance-ի տվյալների համաձայն, 2014 թվականի դրությամբ Հունաստանի ռազմաօդային ուժերն ունեին հետևյալ տեխնիկա. 


== Տարբերանշաններ ==

		


== Ծանոթագրություններ ==


== Արտաքին հղումներ ==
Հունաստանի ռազմաօդային ուժերի պաշտոնական կայք Archived 2006-12-06 at the Wayback Machine. (հուն.) (անգլ.)
Հունաստանի ռազմաօդային ուժերը Scramble.nl էջում Archived 2008-05-23 at the Wayback Machine. (անգլ.)
Հունաստանի ռազմաօդային ուժերի պատմությունը
Հունաստանի ռազմաօդային ուժերը Redstar.gr կայքում
Բլե (Կալվադոսի գավառ)

Բլե (ֆր.՝ Blay), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 332 մարդ, բնակչության խտությունը` 46.50 մարդ/կմ²։ Բնակավայրը զբաղեցնում է 7.14 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 36 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 231 աշխատունակ (15-64 տարեկան) բնակիչ, որոնցից ակտիվ էին 181-ը, իսկ ոչ ակտիվները` 50։ Ակտիվության ցուցանիշը կազմում է 78,4 %։ 181 աշխատունակ մարդկանցից աշխատել է 173 անձ (93 տղամարդ և 80 կին)։ Գործազուրկ են եղել 8 անձ (3 տղամարդ և 5 կին)։ 50 անաշխատունակներից 18-ը եղել են աշակերտներ կամ ուսանողներ, 23-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պաուլինա Մուստերս

Պաուլինա Մուստերս (հոլ.՝ Pauline Musters, փետրվարի 26, 1876(1876-02-26), Ossendrecht - մարտի 1, 1895(1895-03-01), Նյու Յորք, Նյու Յորք, ԱՄՆ), Նիդերլանդների քաղաքացի, որը 23 դյույմ (58 սանտիմետր) հասակ է ունեցել, գրանցվել է Գինեսի ռեկորդների գրքում՝ որպես մարդկության պատմության ընթացքում ամենացածրահասակ կինը, որի մասին հավաստի տեղեկություններ կան։


== Կենսագրություն ==
Ծնվել է Նիդերլանդների Հյուսիսային Բրաբանտ նահանգի Օսսենդրեխտ գյուղում 1876 թվականի փետրվարի 26-ին։ Ունեցել է երկու եղբայր և վեց քույր։ Ծնվելու ժամանակ նրա հասակը կազմում էր մոտ 12 դյույմ (30,5 սանտիմետր), այսինքն՝ հետագա կյանքի ընթացքում այն աճել է ավելի քիչ, քան կրկնակի։ Մարմնի քաշը երեք տարեկանում չի գերազանցել 9 ֆունտը, այսինքն՝ 1.36 կիլոգրամ։
Նա հանրության առջև հայտնվել է շատ վաղ տարիքից և շուտով սկսել է ելույթ ունենալ՝ պարեր և ակրոբատիկայի արվեստ սովորելով։ 19-րդ դարի վերջին եվրոպական հասարակությունում նա որոշակի ճանաչում է ունեցել «Արքայադուստր Պոլին» բեմական կեղծանվամբ և ելույթ է ունեցել նաև գերմանական կայզերի և Նիդերլանդների թագուհի Էմմայի առջև։ Նրան նկարագրել են որպես քաղաքավարի, հանգիստ ու նուրբ կին։ 
Իր կարիերայի ընթացքում նա հյուրախաղերով այցելել է Բելգիա, Ֆրանսիա, Գերմանիա և Անգլիա, իսկ 1894 թվականին՝ Ամերիկայի Միացյալ Նահանգներ։ Նույն տարում նա Նյու Յորքի Պրոկտորի թատրոնում առաջնելութել է ամանորյա տոների ժամանակ։ Երկու ամիս անց՝ 1895 թվականի փետրվարի 15ին, նա մահացել է 18 տարեկանում թոքաբորբի և մենինգիտի համադրության պատճառով։ Մահվան պահին կշռել է 3,86 կգ։ 


== Ծանոթագրություններ ==


== Գրականություն ==
Guinness Book of Records 2005 ISBN 0-85112-192-6


== Արտաքին հղումներ ==
TheHumanMarvels.com: Pauline Musters, the Little Princess
Նյուի Սեն Ժորժ (կանտոն)

Նյուի Սեն Ժորժ (ֆր.՝ Nuits-Saint-Georges), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Բոն օկրուգի մեջ։ Համաձայն 2006 թվականի մարդահամարի կանտոնի բնակչությունը 14696 մարդ էր։Կանտոնի համարը 2124 է։ Կանտոնում կա 25 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ֆուտբոլի Անգլիայի գավաթ 1973-74

Ֆուտբոլի Անգլիայի գավաթ 1973-74 (անգլ.՝ 1973-74 FA Cup), Ֆուտբոլի Անգլիայի գավաթի 93-րդ խաղարկությունն է, որում հաղթեց «Լիվերպուլ» ֆուտբոլային ակումբը։


== Եզրափակիչ ==
Էմամոդե Էդոսիո

Էմամոդե Էդոսիո (անգլ.՝ Emamode Edosio, հայտնի է որպես որպես Էմա), նիգերիացի կինոպրոդյուսեր և ռեժիսոր։ Օգունի պետական համալսարանում համակարգչային գիտությունների ոլորտում ստացել է բակալավրի  աստիճան։  Նու Նորքի կինոակադեմայում (NYFA) սովորել է թվային կինոարտադրություն, իսկ ԱՄՆ-ի Միչիգանի կինոարտադրության ինստիտուտում սովորել է կինեմատոգրաֆիա։ Նա արժանացել է տարվա լավագույն ֆիլմ և ռեժիսոր քույրական մրցանակներին։
2013 թվականին նա վերադարձել է Նիգերիա։ 2007 թվականին աշխատել է 66 Dimension կինոարտադրական կազմակերպության հետ։ Ավելի ուշ աշխատակցել է Hip Hop TV, Clarence Peters at Capital Dreams Pictures, EbonyLife TV կազմակերպություններին, և BBC-ում աշխատել է որպես խմբագիր։ Էման Աջուբայի դպրոց է վերադարձել կինեմատոգրաֆիա սովորելու համար։ Նկարահանել է այնպիսի ֆիլմեր, ինչպիսիք են «Ուրախ զբոսանք»-ը և «Օչուկոն»։


== Կենսագրություն և կրթություն ==
Էդոսիոն ծնվել է քրիստոնյաների ընտանիքում։ Ընտանիքում յոթ երեխաներից երրորդն էր։ Հայրը թոշակառու ճարտարապետ է, մայրը՝ իրավաբան։ Սկզբում կրթություն ստացել է Լաուրա Նյուսերիում և տարրական դպրոցում, ապա հաճախել է աղջիկների համար նախատեսված Իսթիմ մասնվավոր ակադեմիան, որտեղ ավարտել է իր միջնակարգ կրթությունը։ Օգունի պետական համալսարանում ստացել է համակարգչային գիտությունների բակալավրի աստիճան։.


== Կարիերա ==
2013 թվականին ԱՄՆ-ում իր կրթական ծրագիրը ավարտելուց հետո նա վերադարձել է Նիգերիա։ Նիգերիայում Էման աշխատել է 66 Dimension, Hip Hop TV, Clarence Peters at Capital Dreams Pictures, Ebonylife Tv և BBC կազմակերպությունների հետ։ Որպես ռեժիսոր՝ Էման աշխատել է նշանավոր այնպիսի դերասանների հետ, ինչպիսիք են TuFace-ը, 9ice-ը, Lord of Ajasa-ն, Terry da Rapmanand-ը և այլք։ Նրա առաջին աշխատանքը Ebonylife TV-ում կոչվում է «Դրախտ»


== Արտաքին հղումներ ==
Beyond Amnesty
Seed Project
FromWithin (Muna and Tega)
FRIENDZONE EPISODE 5 SCENE 6
Run


== Ծանոթագրություններ ==